गीता गोपाल के नाम पर डालें दान पेटिका में पैसे, कटवाएं रसीद, होगी कानूनी कार्रवाई
अम्बाला| गीतागोपाल संस्थान को पिछले कुछ दिनों से लगातार शिकायतें मिल रहीं थीं कि कुछ लोग घर-घर जाकर गीता गोपाल के नाम पर दान लेकर रसीद काट रहे हैं। इसके अलावा कुछ दुकानों प्रतिष्ठानों पर भी गीता गोपाल के नाम से दान पेटिका लगाई गई जोकि अनुचित है। इसलिए सर्व साधारण को सूचित करते हुए प्रेस प्रवक्ता ओम प्रकाश काकरान ने बताया कि गीता गोपाल सत्संग भवन, अनाज मण्डी अम्बाला कैंट द्वारा बाजारों में कहीं भी किसी दुकान या किसी भी स्थान पर कोई दान पेटिका नहीं लगाई गई है। इसी प्रकार गीता गोपाल बाजारों में या घरों में जाकर किसी प्रकार की कोई दान प्राप्ति की रसीद नहीं काटी जाती। यदि कोई व्यक्ति गीता गोपाल के नाम पर दान पेटिका या कोई दान लेकर रसीद काटता है तो यह भी अनुचित है और अपराध है। यदि कोई दुकान या व्यक्ति ऐसा करता पाया जाएगा तो उसके खिलाफ सख्त कानूनी कार्रवाई की जाएगी।
hin_Deva hin_Deva